Ola Knutrud

Ola Knutrud (født 5. mars 1919, død 6. juni 1996) var en norsk lege, orlogskaptein, dr. med., professor og Norges første barnekirurg.  

I 1949 ble han utnevnt til orlogskaptein og stabslege i Saniteten i Sjøforsvaret.Knutrud, O. 1951. Om sanitetets organisasjon. Norsk Tidsskrift for Sjøvesen. 333-351, 387-412. Han var også i perioder skipslege på KS «Norge».

Hans doktorgrad fra 1965Knutrud, O. 1965. The water and electrolyte metabolism in the newborn child after major surgery. Doktoravhandling. Oslo: Universitetsforlaget. innledet den barnekirurgiske forskningen i Norge og omhandlet væske- og saltstoffskiftet hos nyfødte etter kirurgi. Doktorgraden ble avlagt ved Institutt for klinisk biokjemi ved Universitetet i Oslo.

I 1962 ble landets første Barnekirurgiske avdeling opprettet på Rikshospitalet. Knutrud var sjef for avdelingen. Den 7. juli 1973 ble Den norske barnekirurgiske forening (NBKF) grunnlagt ved Rikshospitalet. Knutrud var leder av foreningen fra 1973 til 1978.Ola Knutrud (1919-1996) – Barnekirurgiens banebryter i Norge. https://kirurgen.no/fagstoff/ola-knutrud-1919-1996-barnekirurgiens-banebryter-i-norge/ Anvendt: 2020-12-04. Fra 1974 var foreningen anerkjent som en egen spesialforening i Den norske legeforening og fra 1977 ble barnekirurgi den første subspesialitet i kirurgi i Norge.Knutrud, O. 1964. Barnekirurgien som egen spesialitet og dens plass i vårt sykehusvesen. Tidsskr Nor Legeforen. 84; 321-5. 

Han var stormester i Den Norske Frimurerorden fra 1990 til 1996.

 Referanser 

Kategori:Norske medisinprofessorer
Kategori:Professorer ved Universitetet i Oslo
Kategori:Norske frimurere